# Seurakuntaneuvoston kokous 1/2015

Kokousaika: maanantai 12.1.2015 klo 17.30 - 19.45

Paikka: Hakavuoren kirkon seurakuntasali, Tolarintie 1, 00400 Helsinki

Osanottajat: Heltelä Marja puheenjohtaja

 Alanko Pauliina jäsen

 Halmetoja Leea jäsen

 Kiilunen Aapo jäsen

 Lanamäki Antti jäsen

 Leskinen Heikki jäsen

 Liimatainen Anita jäsen

 Mathlin Teijo jäsen

 Matsinen Tytti jäsen

 Mithiku Hanna jäsen

 Nuorteva Liisa jäsen

 Rantakari Ilari jäsen

 Suolanen Samuli jäsen

 Sääksi Tuula jäsen

 Vuori Timo jäsen

 Leila Tolin sihteeri

1. Kokouksen avaus

Puheenjohtaja avasi kokouksen. Suoritettiin järjestäytymiskokouksen esittelykierros.

1. Kokouksen laillisuus ja päätösvaltaisuus

Seurakuntaneuvoston ohjesäännön (OS 2§) mukaan kokouskutsu ja luettelo kokouksessa käsiteltävistä asioista on toimitettava seurakuntaneuvoston jäsenille viimeistään viittä päivää ennen kokousta. Kokouskutsu sekä esityslista liitteineen on lähetetty seurakuntaneuvoston jäsenille 5.1.2015.

Kirkkolain (KL 7:4) mukaan seurakunnan toimielin on päätösvaltainen, kun enemmän kuin puolet jäsenistä on saapuvilla.

Esitys: Todetaan kokouksen laillisuus ja päätösvaltaisuus.

Päätös: Esityksen mukaan.

1. Pöytäkirjan tarkastajien valinta

Seurakuntaneuvoston kokouksissa on ollut tapana valita pöytäkirjantarkastajat aakkosjärjestyksessä vuorollaan. Pöytäkirjan tarkastajat, jotka toimivat tarvittaessa ääntenlaskijoina, ovat yhdessä vastanneet kokouksen iltahartaudesta.

Esitys: Valitaan pöytäkirjan tarkastajiksi Pauliina Alanko ja Leea Halmetoja.

Päätös: Esityksen mukaan.

1. Esityslistan hyväksyminen

Esitys: Seurakuntaneuvosto hyväksyy esityslistan.

Käsittely: Lisätään puheenjohtajan sekä jäsenten esittämät asiat muihin asioihin kohtaan 10.

Päätös: Muutetun esityksen mukaan.

1. Ilmoitusasiat

Seurakuntaneuvoston ohjesääntö (liite 1)

Haagan seurakunnan luottamushenkilöiden yhteystiedot (liite 2)

Esitys: Merkitään tiedoksi.

Käsittely: Todettiin, että seurakuntaneuvoston jäsenten kotiosoitteet eivät ole julkisia.

Luottamushenkilöille osoitettu posti pyydetään lähettämään kirkkoherran-virastoon, josta posti toimitetaan eteenpäin.

Päätös: Merkittiin tiedoksi.

1. Kirkkoherran päätökset

Seurakuntaneuvostolle toimitetaan mahdollista siirtämistä varten kirkkoherran (OS 8§) tekemien päätösten päätösluettelo 1/2015 (liite 3).

Esitys: Merkitään tiedoksi.

Päätös: Merkittiin tiedoksi.

1. Seurakuntaneuvoston varapuheenjohtajan valinta vuosiksi 2015-16

Seurakuntaneuvoston puheenjohtajana on seurakunnan kirkkoherra ja varapuheenjohtajana neuvoston toimikauden ensimmäisen ja kolmannen toimikauden ensimmäisessä kokouksessa keskuudestaan valitsema jäsen. (KJ 10:12).

Ennen vaalin toimittamista käydään keskustelu, jossa neuvoston jäsenet voivat tehdä esityksiä varapuheenjohtajaksi valittavasta henkilöstä. Vaalissa voi kuitenkin äänestää muitakin kuin keskustelussa tai päätösehdotuksessa mainittuja ehdokkaita. Vaadittaessa vaali toimitetaan suljetuin lipuin. Valituksi tulee se, joka saa eniten ääniä. Äänten mennessä tasan ratkaisee arpa.

Esitys: Suoritetaan seurakuntaneuvoston varapuheenjohtajan vaali.

Päätös: Esityksen mukaan. Suljetuin lipuin toimitetussa vaalissa annettiin 15 ääntä.

 Hanna Mithiku sai vaalissa 8 ääntä, Antti Lanamäki 6 ääntä ja Ilari Rantakari 1 äänen.

Seurakuntaneuvosto totesi, että vaalin tuloksen perusteella Hanna Mithiku on tullut valituksi seurakuntaneuvoston varapuheenjohtajaksi vuosiksi 2015-16.

1. Seurakuntaneuvoston sihteerin valinta vuosiksi 2015-2018

 Seurakuntaneuvoston kokouksen pöytäkirjaa pitää seurakuntaneuvoston tähän tehtävään valitsema sihteeri, joka voi olla seurakunnan tai seurakuntayhtymän virka- tai työsuhteinen henkilö (OS 6§).

Esitys: Valitaan seurakuntasihteeri Leila Tolin.

Päätös: Esityksen mukaan.

1. Seurakuntaneuvoston valmisteluryhmän valinta vuosiksi 2015-16

 Seurakuntaneuvosto päättää asiat esittelystä. Asiat esittelee kirkkoherra, jollei hän ole määrännyt asiaa muun viranhaltijan esiteltäväksi tai jollei esittelyvelvollisuus perustu viranhaltijan johtosääntöön tai seurakuntaneuvoston muuhun päätökseen. Esittelijän tulee valmistella asiasta kirjallinen selonteko, joka perusteltuine ehdotuksineen toimenpiteiksi on ajoissa ennen kokousta toimitettava seurakuntaneuvoston jäsenille (OS 5§).

 Seurakuntaneuvoston päätettäväksi tulee asioita, joita valmisteltaessa valmistelijan on tarkoituksenmukaista keskustella seurakuntaneuvoston jäsenten kanssa. Tämä tapahtuu parhaiten siten, että seurakuntaneuvosto valitsee keskuudestaan valmisteluryhmän, johon kuuluvat puheenjohtaja ja varapuheenjohtaja sekä kaksi muuta seurakuntaneuvoston jäsentä.

Esitys: Valitaan kaksi jäsentä valmisteluryhmään vuosiksi 2015-16.

Päätös Valmisteluryhmään vuodelle 2015 valittiin Timo Vuori ja Heikki Leskinen.

 Varahenkilöiksi Antti Lanamäki ja Aapo Kiilunen.

1. Muut asiat

 **10.1. Työntekijöiden ja seurakuntaneuvoston yhteinen koulutuspäivä**

 **la 31.1.klo 10-16 Hakavuoren kirkolla.**

 Sovittiin, että koulutuspäivän ohjelman suunnittelee valmisteluryhmä:

 Marja Heltelä, Hanna Mithiku, Timo Vuori ja Heikki Leskinen.

 **10.2. Ystävyysseurakuntatyö**

 Haagan seurakunnalla on kaksi ystävyysseurakuntaa Virossa, Jôelähtmen

 seurakunta ja Haapsalun seurakunta. Lisäksi on pidetty rovastikuntatasolla

 yllä Sortavala-yhteistyötä.

 Haapsalun kirkkoherra Tiit Salumäe on ollut yhteydessä puheenjohtajaan ja

 esittänyt vierailukutsun Haapsalun seurakuntaan 8.4.2015. Todettiin, että

 kevään kirkkopäivillä 22.-24.5.15 Kouvolassa on esillä ystävyysseurakunta-

 työ. Asian käsittely 2.2. seurakuntaneuvoston kokouksessa.

**10.2. Jumalanpalvelustyöryhmä**

Puheenjohtaja kertoi, että suunnitteilla on perustaa työryhmä, joka miettii

jumalanpalveluselämää kokonaisvaltaisesti, kehittämistä, kellonaikoja ym.

Tarkoitus on, että kevätkausi on aikaa suunnitella ja syksystä 2015 toteutetaan pysyvä uudistus. Asian käsittely 2.2. seurakuntaneuvoston kokouksessa, jolloin työryhmään valitaan seurakuntaneuvostosta jäseniä.

**10.3. Pappi paikalla Ostarin kahvilassa**

Anita Liimatainen kertoi, että seurakuntalainen oli ollut häneen yhteydessä ja

 kysynyt mahdollisuutta, jos pappi voisi päivystää Ostarin kahvilassa esim.

 kerran kuukaudessa. Asia siirretään pastori Sami Lahtiselle ja aikuistyön

työryhmälle.

**10.4. Seurakuntaneuvoston keskustelujen luonne**

Anita Liimatainen kertoi, että hän oli kuullut seurakunnan työntekijältä kommenttia asiasta, joka oli ollut seurakuntaneuvoston kokouksessa esillä.

Todettiin, että kokouksissa käydyt keskustelut ovat ehdottoman luottamuksellisia.

**10.5. Kotimaa-lehden tilaaminen seurakuntaneuvoston jäsenille**

Liisa Nuorteva kysyi Kotimaa-lehden tilauksista. Todettiin, että seurakunta-

 neuvoston jäsenille tilataan edelleen Kotimaa-lehti.

Sihteeri päivittää tilauksen ajantasalle.

**10.6. Seurakunnan tilojen käyttö**

Leea Halmetoja kysyi seurakunnan tilojen käytön periaatteista esim. kirppu-

 torin pitämistä varten. Puheenjohtaja kertoi, että yhteisiä pelisääntöjä nouda-

tetaan mm. tilavuokran osalta. Etupäässä tilat ovat seurakunnan toiminnan käyttöön. Varaukset tehdään kirkkoherranviraston kautta.

11. Kokouksen päättäminen ja valitusosoitus

Puheenjohtaja päätti kokouksen ja antoi valitusosoituksen.

Kokouksen puolesta

 Marja Heltelä Leila Tolin

 puheenjohtaja sihteeri

Pöytäkirja on tarkastettu ja hyväksytty \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Pauliina Alanko Leea Halmetoja